《佛手花》
宋代·董嗣杲

不能摩顶过祇园，幻作清芳与世传。排叶瓜痕分翠净，吐葩心世耀丹妍。

但迷色界空华相，肯悟宗门直指禅。谁汲野泉临晓浸，瓦瓶插供白衣仙。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。